Diari Oficial de la Generalitat Valenciana


Sumari del DOGV 3165, del 20-01-1998 (1998/225)

RESOLUCIÓ número 900/1997, de 19 de desembre de 1997, del director general de l'Institut Valencià de la Joventut per la qual s'ofereixen beques per a la realització de cursos d'idiomes a països de la Unió Europea.
---------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1997/12/19/900/dof/vci/html**

### Dades del document

Número de DOGV
:   3165

Data del DOGV
:   20-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/225


Data del document
:   19-12-1997

Organisme emissor
:   Institut Valencià de la Joventut

Tipus de document
:   Resolució

RESOLUCIÓ número 900/1997, de 19 de desembre de 1997, del director general de l'Institut Valencià de la Joventut per la qual s'ofereixen beques per a la realització de cursos d'idiomes a països de la Unió Europea. [1998/Q225]
  
A fi d'afavorir el desenvolupament integral dels joves i facilitar la inserció laboral i social d'aquests, l'Institut Valencià de la Joventut promou, amb caràcter formatiu i cultural, l'aprenentatge dels idiomes anglés, francés, alemany i italià, a la República d'Irlanda, Regne Unit de la Gran Bretanya, França, Alemanya i Itàlia, respectivament.
  
l'Institut Valencià de la Joventut ha organitzat un programa per al desenvolupament d'un conjunt de cursos d'anglés, francés, alemany i italià que es realitzaran durant l'estiu de 1998 als països anteriorment esmentats. Les beques per a l'estada i la realització dels cursos estan dirigides a alumnes d'ensenyament mitjà ja iniciats en l'estudi d'idiomes i a estudiants de francés, alemany o italià de les escoles oficials d'idiomes.
  
Davant la configuració de la Unió Europea, l'Institut Valencià de la Joventut creu que és necessari afavorir la lliure circulació i comunicació, així com l'accés al mercat de treball, amb la realització d'un esforç per poder multiplicar les possibilitats de tots els joves del coneixement d'idiomes diferents als propis, facilitant, mitjançant l'estada en els països d'origen, el perfeccionament de la llengua, així com contribuir a la formació cultural dels joves residents a la Comunitat Valenciana, el respecte davant la diversitat de tradicions i l'esperit de solidaritat.
  
Per això, i en virtut de les atribucions que em confereix l'article 7 de la Llei de la Generalitat Valenciana 4/1989 de 26 de juny, sobre l'Institut Valencià de la Joventut, resolc:
  
Aprovar les següents bases que han de regir la convocatòria de beques per a la realització de cursos d'idiomes a països de la Unió Europea durant el pròxim estiu de 1998 i que s'inclouen com a annex I.
  
DISPOSICIÓ FINAL
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que no posa fi a la via administrativa, s'hi podrà interposar un recurs ordinari davant la Conselleria de Cultura, Educació i Ciència, en el termini d'un mes, comptador des del dia de la publicació.
  
ANNEX I
  
Primera
  
1. Es convoquen les següents beques per a la realització de cursos d'idiomes a l'estranger, amb càrrec al pressupost de l'Institut Valencià de la Joventut (IVAJ):
  
A) 350 beques de cursos d'idioma anglés, de quatre setmanes de duració, per a estudiants d'ensenyament mitjà, que estudien aquest idioma al propi centre docent, a la República d'Irlanda, que es realitzarà durant el mes de juliol de 1998.
  
B) 400 beques de cursos d'idioma anglés, de quatre setmanes de duració, per a estudiants d'ensenyament mitjà, que estudien aquest idioma al propi centre docent, a la República d'Irlanda, que es realitzarà durant el mes d'agost de 1998.
  
C) 400 beques de cursos d'idioma anglés, de quatre setmanes de duració, per a estudiants d'ensenyament mitjà, que estudien aquest idioma al propi centre docent, al Regne Unit de la Gran Bretanya, que es realitzarà durant el mes de juliol de 1988.
  
D) 100 beques de cursos d'idioma francés, per a estudiants d'ensenyament mitjà que estudien aquest idioma al propi centre docent o en una escola oficial d'idiomes, de quatre setmanes de duració, a França, que es realitzarà al mes de juliol de 1998.
  
E) 25 beques de cursos d'idioma alemany, per a estudiants d'ensenyament mitjà que estudien aquest idioma al propi centre docent o en una escola oficial d'idiomes, de tres setmanes de duració, a Alemanya, que es realitzarà al mes de juliol de 1998.
  
F) 15 beques de cursos d'idioma italià, per a estudiants d'ensenyament mitjà que estudien aquest idioma al propi centre docent o en una escola oficial d'idiomes, de tres setmanes de duració, a Itàlia, que es realitzarà al mes de juliol de 1998.
  
2. El sol·licitant ha de presentar, a més de la documentació establida en la base cinquena, un únic imprés on triarà, entre diverses opcions com s'indica en l'apartat 1 precedent, aquelles que siguen del seu interés, i marcarà un ordre de preferència i sempre que complisca els requisits exigits. El sol·licitant quedarà exclòs d'aquelles opcions que no assenyale, si s'escau.
  
Segona
  
La despesa que ocasiona l'activitat a la qual fa referència aquesta ascendirà a un màxim de tres-cents set milions vuit-centes seixanta-tres mil (593.029.721) pessetes que pagaran directament a les empreses que resulten adjudicatàries del contracte, amb càrrec al capítol II del pressupost de despeses de l'IVAJ per a 1998 i operacions extrapressupostàries.
  
Tercera
  
1. No podran accedir a aquestes beques les persones que hagen gaudit d'alguna beca d'idiomes a l'estranger concedida per la Conselleria de Cultura, Educació i Ciència de la Generalitat Valenciana o per qualsevol altra institució pública. Cas d'obtenir altra/es beca/ques per a gaudir durant l'any 1998 de similars característiques a l'oferida en aquesta convocatòria, no es podrà gaudir d'aquesta conjuntament amb qualsevol altra/es.
  
2. L'IVAJ es reserva la facultat de contrastar les dades aportades per cada sol·licitant, amb les que obren en poder de les administracions públiques.
  
3. Cas que l'administració detectara en qualsevol moment del procediment, falsedat en les dades de la persona sol·licitant o en la documentació aportada, iniciarà les accions oportunes, a més de la reclamació de devolució, si s'escau, de l'ajuda concedida.
  
Quarta
  
1. Podran sol·licitar beques per a la realització de cursos d'idiomes a l'estranger, els joves que complisquen els següents requisits
  
a) Que residisquen a la Comunitat Valenciana
  
b) Que siguen menors de 20 anys.
  
c) Que es troben matriculats en un institut d'Educació Secundària, Batxillerat o Formació Professional, o en un centre privat, en algun dels següents cursos:
  
- Tercer de Batxillerat Unificat Polivalent, Curs d'Orientació Universitària, primer o segon de Batxillerat.
  
- Formació Professional de segon grau en totes les seues branques, o cicles formatius de grau mitjà i superior.
  
d) Que acrediten tenir totalment aprovat el curs o cicle immediatament anterior en les convocatòries de juny o setembre. Malgrat això, si l'alumne no ha sigut avaluat positivament en alguna de les àrees, però ha aconseguit, a criteri del centre, els objectius educatius, podrà sol·licitar la beca, i es puntuarà amb 0 punts l'assignatura on ha obtingut la nota d'insuficient.
  
e) Que l'any immediat anterior hagen cursat l'idioma o idiomes als cursos a què opten. Cas d'haver deixat transcórrer algun any acadèmic sense accedir a un nou curs, el requisit anterior s'exigirà respecte de l'últim curs on tinga aprovat l'idioma sol·licitat.
  
f) Cas d'optar a les beques de francés, alemany i italià, els estudiants d'escoles oficials d'idiomes, a més de complir els requisits a), b), c) i d), han d'estar matriculats, en aquest curs 1997/1998, en una escola oficial d'idiomes en l'/els idioma/es sol·licitat/s, i de tenir algun curs aprovat del mateix idioma en una d'aquestes escoles.
  
2. Els sol·licitants han de complir els requisits fixats a les lletres a), b), i c) de l'apartat anterior a la finalització del termini de presentació de sol·licituds.
  
Cinquena
  
1. La documentació que, juntament amb la sol·licitud que s'adjunta com a annex II, hauran d'aportar els participants, mitjançant originals o fotocòpies confrontades, serà la següent:
  
1. Document nacional d'identitat o passaport.
  
2. Certificat de residència a un municipi de la Comunitat Valenciana.
  
3. Justificació de residència legal a Espanya, en el cas d'estrangers.
  
4. Certificat acreditatiu d'estar matriculat en el curs acadèmic 1997/1998 en algun centre docent on s'impartisquen els ensenyaments assenyalats en la base quarta, lletra c), el model de la qual figura com annex III.
  
5. Certificat de las notes obtingudes en el curs acadèmic 1996/1997, expedit pel centre on s'hagueren cursat els estudis esmentats, el model del qual figura com a annex IV.
  
6. En els casos d'estudiants d'escoles oficials d'idiomes, a més de tot el que s'ha assenyalat en els requisits anteriors:
  
a) Certificat d'estar matriculat en una escola oficial d'idiomes, en el curs 1997/1998 en l'/els idioma/es francés, alemany o italià sol·licitat/s.
  
b) Certificat expedit per l'escola oficial d'idiomes corresponent, on conste la nota obtinguda en l'últim curs aprovat en els idiomes, francés, alemany o italià, que se sol·liciten.
  
2. A més, a l'efecte dels mèrits en relació amb la situació econòmica, si s'escau, s'aportarà la següent documentació:
  
1. Fotocòpia confrontada del llibre de família, en relació amb l'establit en la base novena, apartat 2, complet.
  
2. Certificat/s de la situació de desocupació, expedit per l'Institut Nacional d'Ocupació, a què fa referència la base novena, apartat 2, lletra a).
  
3. Justificació de dependència del sol·licitant a la qual fa referència la base novena, apartat 2, lletra a).
  
4. Certificat/s de defunció, en relació amb el que s'estableix en la base novena, apartat 2, lletra c).
  
5. Certificat/s oficial acreditatiu de la condició de minusvalidesa expedit per l'administració pública competent, en relació amb el s'estableix en la base novena, apartat 2, lletra d).
  
6. Declaració/ns de l'impost sobre la renda de les persones físiques de l'exercici 1996 per tots els membres de la unitat familiar, segons la Llei 18/1991, de 6 de juny, de l'impost sobre l'impost sobre la renda de les persones físiques i reglament aplicable, al qual fa referència la base novena, apartat 2, lletra e). Si no s'ha presentat la/les declaració/ns pel fet de no trobar-se obligat/s haurà d'aportar-se complimentat el document que figura com a annex V a aquesta resolució, així com certificat/s de l'Agència Estatal en l'Administració Tributària on conste la no presentació de la/es declaració/ns de l'impost sobre la renda de les persones físiques de l'exercici 1996.
  
A l'efecte d'aquesta convocatòria, s'entén per unitat familiar aquella integrada pels cònjuges no separats legalment amb els fills menors d'edat, o bé aquella formada pel pare o la mare, solter o soltera, viudo o viuda, divorciat o divorciada, separat o separada legalment i els fills menors que convisquen amb ell o amb ella.
  
En ambdós supòsits, formaran una unitat familiar independent aquells fills menors que, amb el consentiment dels pares, visquen independentment d'aquests. En aquest cas, el sol·licitant que al·legue la seua independència familiar i econòmica, qualsevol que siga l'estat civil, haurà d'acreditar fefaentment aquesta circumstància i el seu domicili, així com la titularitat o lloguer de d'aquest, si s'escau, i els mitjans econòmics amb els quals compta. Si no es justifiquen aquests extrems, no se'l puntuarà.
  
Sisena
  
1. El programa oferit consistirà en:
  
- Cursos, impartits per professors nadius i titulats, amb 20 hores de classe setmanals, principalment pràctiques.
  
- Realització d'activitats socioculturals, que afavorisquen la participació intercultural amb la resta d'estudiants, així com el coneixement dels costums i tradicions del país i la regió, i de caràcter esportiu.
  
- Estada en famílies natives, en règim de pensió completa.
  
- En finalitzar el curs, cada participant rebrà un certificat de realització d'aquest per part de l'empresa adjudicatària.
  
- Tots els cursos inclouen una assegurança de malaltia i d'accident durant el viatge i l'estada.
  
- Els desplaçaments des de la Comunitat Valenciana fins al lloc de destinació on es realitza el curs es faran per via aèria o terrestre.
  
- Es proporcionarà, durant tot el curs als becaris, assistència tècnica permanent per personal bilingüe.- - El programa no inclou diners de butxaca per a despeses personals ni allotjament en habitacions individuals.
  
2. Cada sol·licitant seleccionat haurà de pagar la quantitat de trenta mil pessetes (30.000 PTA.). En la notificació d'adjudicació s'establirà el procediment i termini de pagament de la quota assenyalada.
  
Setena
  
1. El termini de presentació de sol·licituds serà des del 26 de gener al 26 de febrer de 1998, ambdós inclosos.
  
2. Si la sol·licitud presentada dins del termini establit en aquesta convocatòria no aportara tota la documentació indicada en la base cinquena, es disposarà d'un termini de 10 dies per a esmenar la falta o presentar els documents, segons el que s'estableix en l'article 71 de la Llei de Règim Jurídic de les Administracions Públiques i del Procediment Administratiu Comú.
  
3. Les sol·licituds, dirigides a l'Institut Valencià de la Joventut, es podran presentar al Registre General de l'IVAJ de València, en els registres de les unitats territorials de l'IVAJ a Alacant, avinguda d'Aguilera, 1, i a Castelló de la Plana, carrer de l'Orfebre Santalínea, 2, i en tots aquells registres recollits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Vuitena
  
L'adjudicació es realitzarà per a cada una de les opcions establides en la base primera, per l'ordre que resulte de sumar la puntuació acadèmica i la puntuació econòmica.
  
Si es produeixen empats, s'adjudicaran les beques segons els següents criteris:
  
1. La major nota en l'idioma sol·licitat al qual opten i on hi haja empat.
  
2. Cas de seguir l'empat, la major nota acadèmica global.
  
3. Si continua l'empat, la major puntuació en l'apartat al qual fa referència la base novena, punt 2, lletra e).
  
4. Cas de persistir l'empat, es classificaran aquestes sol·licituds començant per la lletra «Ñ» del primer cognom, triada a l'atzar en el sorteig realitzat davant del notari del col·legi notarial de València, el senyor Juan Alegre, el dia 17 de novembre de 1997.
  
Novena
  
1. La puntuació acadèmica s'obtindrà sumant a la nota mitja aritmètica o qualificació global de l'any anterior:
  
a) La nota final de cada idioma o idiomes als quals s'opte, o
  
b) La nota obtinguda a l'escola oficial d'idiomes en l'últim curs aprovat, en cada idioma o idiomes sol·licitats, cas d'optar a les beques previstes per a aquests estudiants.
  
La conversió a escala numèrica de les notes es realitzarà aplicant a les qualificacions expressades les següents puntuacions:
  
Suficient o apte l punt
  
Bé 2 punts
  
Notable 3 punts
  
Excel·lent 4 punts
  
Quan les qualificacions s'expressen en forma quantitativa, la conversió numèrica es realitzarà segons les equivalències següents:
  
A partir de 5 l punt
  
A partir de 6 2 punts
  
A partir de 7 3 punts
  
A partir de 9 4 punts
  
2. La puntuació econòmica s'obtindrà de la següent forma:
  
a) Cas que el pare i/o mare o persona de qui depenga el sol·licitant es trobe en situació de desocupació, el primer dia del termini de presentació de sol·licituds: 0,2 punts per mes complet en dita situació, fins a un màxim de 5 punts.
  
b) Si el sol·licitant pertany a una família nombrosa: fills menors d'edat que complisquen aquest requisit el primer dia de termini de presentació de sol·licituds:
  
De 3 fills l punt
  
De 4 fills 2 punts
  
De 5 fills 3 punts
  
De 6 fills 4 punts
  
De 7 o més fills 5 punts
  
c) Quan el sol·licitant siga orfe absolut, 2 punts.
  
d) Cas que l sol·licitant, el seu pare, mare o germans, independentment de l'edat, es troben afectats de minusvalidesa qualificada legalment d'un 33%, com a mínim, i sempre que convisquen amb aquest en la data de finalització del termini de presentació de sol·licituds, per cada un 0,5 punts.
  
e) Quan la suma de la/es base/s imposable/s de la/les declaració/ns de l'impost sobre la renda de las persones físiques o declaració responsable contemplada en l'annex V d'aquesta convocatòria, dividida pel nombre de membres de al unitat familiar, es trobe dins dels següents nivells:
  
A partir de l.000.001 0 punts
  
Fins a 1.000.000 l punt
  
" 950.000 2 punts
  
" 900.000 3 punts
  
" 850.000 4 punts
  
" 800.000 5 punts
  
" 750.000 6 punts
  
" 700.000 7 punts
  
" 650.000 8 punts
  
" 600.000 9 punts
  
" 606.033 10 punts
  
" 350.000 l5 punts.
  
Per tant, no serà suficient per a l'obtenció de l'ajuda, complir tots els requisits exigits en aquesta convocatòria, sinó també obtenir un nombre d'ordre resultant de la puntuació obtinguda, que situe la persona sol·licitant dins del total d'ajudes que s'han de concedir.
  
Deu
  
1. La comissió seleccionadora estarà formada pel secretari tècnic de l'IVAJ o persona en qui delegue, el/la cap de Servei de Participació Juvenil i tres funcionaris/es de l'IVAJ designats pel director general , un dels quals actuarà com a secretari.
  
Aquesta comissió, que haurà d'ajustar el seu funcionament a l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, elevarà al director general de l'IVAJ la relació de sol·licitants per ordre de puntuació.
  
2. L'adjudicació de beques es realitzarà per resolució del director general de l'IVAJ. Contra aquesta podrà interposar-s'hi un recurs ordinari davant la Conselleria de Cultura, Educació i Ciència en el termini d'un mes, des de la notificació o publicació.
  
Cas que, per raons de dates, l'eventual estimació del recurs ordinari no puga tenir efectivitat en els cursos de 1998, aquest dret podrà fer-se efectiu en la convocatòria següent.
  
Onze
  
1. L'adjudicació es notificarà personalment a tots els sol·licitants que hagueren obtingut beca. Per a la resta de sol·licitants, la resolució es donarà a conéixer mitjançant la publicació d'aquesta als taulers d'anuncis de las seus de l'IVAJ a València, Castelló de la Plana i Alacant, a partir del dia de la data que s'establirà en el corresponent anunci que serà publicat en el Diari Oficial de la Generalitat Valenciana.
  
2. La denegació serà motivada.
  
Dotze
  
Els sol·licitants que, malgrat complir tots els requisits, no hagueren obtingut beca, quedaran en llista d'espera en cadascun dels idiomes sol·licitats.
  
Tretze
  
1. Si en algun dels idiomes establits en les convocatòries no es cobriren totes les places, el director general de l'IVAJ resoldrà adoptant una de les dos alternatives següents:
  
a) Realitzar el curs programat, o
  
b) Renunciar a l'activitat esmentada.
  
En aquest segon cas, s'adjudicaria una plaça a cada becari en la següent opció de les sol·licitades. Si això no és possible, es procedirà a la reserva d'una plaça per a la següent convocatòria, i es respectarà l'ordre de preferència determinat pel sol·licitant en la seua instància.
  
A més, en qualsevol dels supòsits a) i b), s'hi podrà incrementar el nombre de places vacants, les que hi haguera de qualsevol dels altres idiomes oferits, o de tots ells.
  
Si qualsevol dels cursos previstos no pogueren dur-se endavant per altres circumstàncies imputables als becaris, aquests sols tindran dret a la devolució de la quota que hagueren pagat, si s'escau.
  
Catorze
  
1. Per motius de força major, accident o malaltia greu, degudament justificats, podrà l'IVAJ, a sol·licitud de l'interessat, canviar el període adjudicat cas que hi hagués vacant en el mes, idioma i país sol·licitat.
  
2. Si no és possible la realització del curs dins del mateix any, es podrà reservar una plaça amb càrrec a la següent convocatòria.
  
3. Igualment, podrà autoritzar-se la incorporació i/o tornada del curs en dates distintes a les generals, sempre que no supose més de 5 dies de pèrdua d'activitats. Les despeses que originen les esmentades variacions aniran a càrrec del becari.
  
Quinze
  
1. Escaurà la devolució del total de la quota pagada pel becari sempre que renuncie a la beca amb un mes d'antelació, com a mínim, a la data d'eixida del viatge del curs assignat.
  
2. Escaurà la devolució del 50% de quota pagada quan se sol·licitara aquesta, com a mínim amb 20 dies naturals d'antelació a la data d'eixida del viatge del curs assignat, exclòs aquest últim.
  
3. No obstant el que s'estableix en els apartats 1 i 2, quan la notificació de la beca es realitzara en un termini inferior a un mes respecte de la data d'eixida del viatge del curs assignat, escaurà la devolució del total de la quota pagada sempre que se sol·licite com a mínim amb 10 dies naturals d'antelació a la data d'eixida del viatge del curs assignat, exclòs aquest últim.
  
4. Amb independència del que s'ha disposat en els apartats anteriors, en cas de força major que impossibilite el compliment dels terminis o la incorporació al curs, es procedirà a la devolució de la quota pagada.
  
5. No escaurà la devolució o minoració de la quota pagada una vegada realitzada l'activitat.
  
Setze
  
1. La persona becada està obligada a realitzar l'activitat que ha motivat la concessió de la beca durant el període d'aprofitament i a complir les obligacions específiques d'aquesta convocatòria.
  
La no presentació en el lloc d'eixida del viatge sense causa justificada serà considerada com a incompliment de l'activitat, amb l'efecte establit en el punt 3 d'aquesta base.
  
2. La interrupció del compliment de l'activitat per banda del becari com a resultat de causes justificades, però no cobertes dins la pòlissa d'assegurances, suposarà que aquest es farà càrrec personalment de les despeses que s'hi pogueren ocasionar, com les de transport per tornada anticipada.
  
3. Si la interrupció no estiguera degudament justificada a judici de l'IVAJ i amb l'audiència prèvia de l'interessat, el becari haurà de sufragar totes les despeses que pogueren produir-se.
  
4. L'IVAJ no es farà responsable de les pernoctacions fora del lloc de residència durant el curs, de les eixides i de les diverses activitats que les persones becades pogueren dur a terme per iniciativa pròpia. Els perjudicis que, en desenvolupament de les seues actuacions particulars, es pogueren causar a tercers, hauran de ser assumits pels propis becaris o, en el cas de joves menors d'edat, pels representants legals d'aquests.
  
Disset
  
La presentació de la sol·licitud implica l'acceptació de les bases de la convocatòria.


Còpia Permalink ELI